Petabaits

Petabaits ir informācijas mērvienība, kas atbilst 1 000 000 000 000 000 jeb 1015 baitiem jeb 1 000 000 gigabaitiem jeb 1000 terabaitiem (saskaņā ar SI sistēmu). Pēc binārās aritmētikas principiem petabaits vienāds ar 240 jeb 1 125 899 906 842 624 baitiem (šo lielumu ieteikts dēvēt par pebibaitu). Petabaitu saīsināti apzīmē ar PB, pebibaitu - ar PiB.

Lietojuma piemēri 
Daži piemēri no pielietojuma, lai uzskatāmi varētu izprast petabaita apjomu.
  
 Datortehnika: Teradata Database 12 datubāzē glabājas 50 petabaiti saspiestu datu.
 Internets: Google procesi katru dienu patērē 24 petabaitus datu. BBC's iPlayer failu atskaņošanai katru mēnesi izmanto ap 7 petabaitiem interneta datu.
 Telekomunikācijas: AT&T caur saviem tīkliem katru dienu pārraida 19 petabaitus datu.
 Fizika: četri Lielā hadronu kolaidera eksperimenti gadā saražo 15 petabaitus datu, kas tiek apstrādāti LHC skaitļošanas sistēmā.
 Neiroloģija: cilvēka smadzeņu daļa hipotalāms spēj saglabāt sevī datu apjomu, kas līdzvērtīgs 2,5 petabaitiem bināro datu.
 Meteoroloģija: Vācijas meteoroloģiskajā centrā tiek uzglabāti dati par klimatu 60 petabaitu apjomā.
 Arhīvi: digitālajā bibliotēkā Interneta Arhīvs 2010. gada decembrī glabājās 5,8 petabaiti datu  un laika periodā no 2009 gada marta datu apjoms katru mēnesi pieaudzis par 100 terabaitiem.
 Datorspēles: World of Warcraft patērē 1,3 petabaitus vietas serveros, lai uzglabātu spēles datus. Valve izveidotais digitālais spēļu serviss Steam katru mēnesi nosūta 30 petabaitus datu.
 Kino: 2009. gadā uzņemtā filma Avatars 3D CGI efektu apstrādei aizņēmusi vairāk kā petabaitu Weta Digital kompānijas datoru cietajos diskos.
 2011. gada augustā, IBM paziņojusi, ka izveidojusi lielāko jebkad ražoto datu glabātuvi, tās izmērs 120 petabaiti.

Atsauces 

Informācijas mērvienības